الراجل دا هيجننى

كلمات 
الراجل دا هيجننى هيجننى

طير مفاتيح عقلى منى هيجننى

ييجى رمضان وخناقه يزيد عايز طباخه سكه حديد

اللحمه تلات اشكال و طيور بجنيه و ريال

و يوماتى رز و مكرونه و كنافه باللوز و علب تونه

غير السلطات و المحشيات و المشويات و الحلويات

و ان قلت ياخويا الأكل كتير الأكل كتير

و بلاش بعزقه و بلاش تبذير و بلاش تبذير

يصرخ و يقول:

ياخواتى صايم و راجل شقيان

و مراتى عايزه تجوعنى حتا ف رمضان

دي مصيبه إيه دى؟

يا عالم فهموه رمضان ماعمروش قال كدا

رمضان قال إحمدوه و الحمد مش بالشكل دا

الراجل دا هيجننى هيجننى هيجننى

---

ييجى من العصر للمغرب و حريقه تطير

و يخش المطبخ و يقوم زعابيب امشير

عاملين لنا وزه بالخلطه و بفتيك و صينية مكرونه ..بس!

و خضار صنفين و كباب حله و ضلمه باللحمه المفرومه..بس!

طب فين اللحمه المشويه و الفته فين و التقليه؟!

والسمك البورى اللى أنا جايبه راح فين و الشوربه فين هيا ؟!

وإن قلت ياخويا الأكل كتير الاكل كتير

وبلاش بعزقه و بلاش تبذير و بلاش تبذير

يصرخ و يقول:

ياخواتى صايم و راجل شقيان

و مراتى عايزه تجوعني حتا فى رمضان

دي مصيبه إيه دى؟

يا عالم فهموه رمضان ماعمروش قال كدا

رمضان قال إحمدوه و الحمد مش بالشكل دا

الراجل دا هيجننى هيجننى هيجننى

---

ونرص الأكل ع السفره أشكال و الوان

و الفول ابو زيت اصلى بحبه ف فطور رمضان

يسيب الأكل كله و يمسك طبق الفول

و لقمه تجر لقمه يشبع و يقوم علا طول

و الأكل بحاله ينشال و الحال تانى يوم هو الحال

وإن قلت ياخويا الأكل كتير الاكل كتير

وبلاش بعزقه و بلاش تبذير و بلاش تبذير

يصرخ و يقول:

ياخواتى صايم و راجل شقيان

و مراتى عايزه تجوعنى حتا فى رمضان

تعالى لى يا ما

يا عالم فهموه رمضان ما عمروش قال كده

رمضان قال إحمدوه والحمد مش بالشكل ده

الراجل دا هيجننى هيجننى هيجننى هيجننى

تصنيف:اغانى باللغه المصريه
تصنيف:اغانى صباح
تصنيف:كلمات اغانى